|  |  |  |  |
| --- | --- | --- | --- |
| 

|  |
| --- |
| Hopea ← **Kadmium** → Indium |
| Zn↑**Cd**↓Hg     |
| 

Koko taulukko |

 |
| **Yleistä** |
| Nimi | Kadmium |
| Tunnus | Cd |
| Järjestysluku | 48 |
| Luokka | Metalli |
| Lohko | d-lohko |
| Ryhmä | 12, siirtymäalkuaine |
| Jakso | 5 |
| Tiheys | 8,65 · 103 kg/m3 |
| Kovuus | 2,0 (Mohsin asteikko) |
| Väri | Hopeanharmaa metallinen |
| Löytövuosi, löytäjä | 1817, Friedrich Stromeyer |
| **Atomiominaisuudet** |
| Atomipaino (Ar) | 112,414(4) |
| Atomisäde, mitattu (laskennallinen) | 161 pm |
| Kovalenttisäde | 148 pm |
| Van der Waalsin säde | 158 pm |
| Orbitaalirakenne | [Kr] 4d10 5s2 |
| Elektroneja elektronikuorilla | 2, 8, 18, 18, 2 |
| Hapetusluvut | +II |
| Kiderakenne | Heksagonaalinen |
| **Fysikaaliset ominaisuudet** |
| Olomuoto | Kiinteä |
| Sulamispiste | 594,22 K (321,07 °C) |
| Kiehumispiste | 1 040 K (767 °C) |
| Moolitilavuus | 0,01301 · 10−3 m3/mol |
| Höyrystymislämpö | 100 kJ/mol |
| Sulamislämpö | 6,192 kJ/mol |
| Höyrynpaine | 14,8 Pa 321,18 °C K:ssa |
| Äänen nopeus | 2310 m/s 20 K:ssa |
| **Muuta** |
| Elektronegatiivisuus | 1,69 (Paulingin asteikko) |
| Ominaislämpökapasiteetti | 0,232 kJ/(kg K) |
| Sähkönjohtavuus | 1,4·107 S/m |
| Lämmönjohtavuus | (300 K) 96,6 W/(m·K) |
| CAS-numero | 7440-43-9  |
| Tiedot normaalilämpötilassa ja -paineessa |

**Kadmium** on valkoinen ja pehmeä metalli. Sen kemiallinen merkki on **Cd** (lat. *cadmium*) ja järjestysluku 48. Sen sulamispiste on melko matala, noin 320 °C. Sitä valmistetaan lähinnä sinkin valmistuksen sivutuotteena. Nykyään tärkein käyttökohde on nikkelikadmiumakut. Aikaisemmin kadmiumia on käytetty muun muassa teräksen päällystämisessä, mutta siitä on luovuttu kadmiumin ympäristöhaittojen takia. Kadmium on ihmiselle myrkyllistä ja se aiheuttaa syöpää.

Käyttö
------

Nikkelikadmiumakut ovat nykyään kadmiumin tärkein käyttökohde.
Kadmiumsulfidia on käytetty aikaisemmin tuottamaan keltaista väriä muun muassa muoveihin, maaleihin ja kumeihin. Kadmiumia voidaan käyttää myös galvanoinnissa, jolloin se suojaa terästä. Galvanointia on käytetty erityisesti meriveden aiheuttamaa ruostumista vastaan. Tästä on kuitenkin luovuttu kadmiumin ympäristöhaittojen takia. Televisiossa kadmiumia on käytetty värien tuottamisessa.

Nykyään kadmiumia käytetään erityisesti nikkelikadmiumakuissa, joiden etuna on nopea latausaika ja keveys. Euroopan unioni on kuitenkin rajoittanut kadmiumin käyttöä. Kadmiumia voidaan käyttää telluurin kanssa aurinkokennojen ohutkalvoissa.

Toinen tärkeä käyttökohde on laakerit, sillä sen kitka muiden materiaalien kanssa on pientä ja se kestää hyvin kulutusta. Sitä voidaan käyttää myös juotoksissa, sillä sen metalliseosten sulamispiste on yleensä matala. Kadmiumia on muun muassa Woodin metallissa ja Newtonin metallissa, joiden sulamispisteet ovat matalia. Kadmiumia voidaan käyttää myös pinnoitteissa.

Kadmiumia on yhä laillista käyttää ruoanlaittoon käytettävän keramiikan lasituksessa ja väreissä. Sitä voi olla erityisesti punaisissa, keltaisissa tai oransseissa väreissä. Etenkin vanhoista astioista, jotka on valmistettu ennen raja-arvojen säätämistä, saattaa liueta myrkkyä. Uusistakin maahantuoduista astioista löytyy välillä kadmiumia. Uusien astioiden ostaja voi pyytää myyjää näyttämään keramiikan vaatimustenmukaisuusilmoituksen, eli takuun, että jo valmistaja tai maahantuoja on testauttanut astian ja se on nykyisten asetusten mukainen ja turvallinen.

Myrkyllisyys
------------

Kadmium on myrkyllinen metalli. Kadmium on kemiallisesti hyvin samanlaista kuin sinkki, joten se pääsee sinkin avulla helposti ihmiskehoon ruuan mukana. Ihminen altistuu kadmiumille myös muun muassa vanhojen astioiden, tupakan ja saastuneen veden kautta. Ruuansulatus pystyy suodattamaan suurimman osan kadmiumista pois. Kadmium sitoutuu veressä punasoluihin ja kertyy erityisesti munuaisiin, ja voi olla haitallista kiveksille ja maksalle. Maksassa ja munuaisissa voi olla yhteensä yli puolet koko elimistön kadmiumista. Munuaisten kadmiumpitoisuus suurenee koko eliniän. Jos ihminen kärsii samalla d-vitamiinin puutoksesta, niin kadmium voi heikentää luita ja niveliä, jolloin muun muassa kävelystä tulee kivuliasta. Maailman terveysjärjestön alainen kansainvälinen syöpätutkimuslaitos IARC on todennut kadmiumin ensimmäisen luokan karsinogeeniksi. Pitkäaikainen kadmiumin anto koe-eläimille on aiheuttanut niille verenpainetautia. Tarkkaa myrkytysmekanismia ei tunneta, mutta on epäilty, että kadmium korvaa sinkin joissakin entsyymeissä. Rotilla on todettu LD50-arvoksi, kun kadmium saadaan suun kautta, 225 mg/kg, ja hiirillä suoraan kehoon injisoituna 5,7 mg/kg. Ihmisillä tappava annos on suun kautta 150 mg tai 20 minuuttia hengitettynä 39 mg/m3.

Kadmiumaltistuksessa tyypillisiä oireita ovat yskä, punoitus, ripuli, päänsärky, pahoinvointi ja oksentelu. Altistus tapahtuu usein hengitysteitse. Ensiapuna akuutissa kadmiummyrkytyksessä on vatsahuuhtelu ja yleistilan hoito. CaNa2EDTA kelatoi kadmiumia pois elimistöstä, ja sitä suositellaan käytettäväksi myrkytyksen hoidossa, vaikka sen tehosta ei ole varmaa näyttöä.

Koska kadmium on jauheena herkästi syttyvää, niin on tärkeää huolehtia ettei sitä käsitellä avotulen lähellä. Kadmiumin palamisessa syntyy myrkyllisiä kaasuja.

Ilmakehään pääsee vuosittain noin kahdeksan tonnia kadmiumia, joka päätyy ilmakehän kautta maaperään ja sitä kautta eläimiin. Toisen maailmansodan jälkeen Japanin kaivostoiminta saastutti Jinzū-joen, jolloin kadmiumia kertyi riisiviljelmiin. Tällöin paikalliset asukkaat sairastuivat tyypillisiin kadmiumin aiheuttamiin sairauksiin (itai-itai -tauti).

Historia
--------

Friedrich Stromeyeria pidetään kadmiumin löytäjänä. Hän löysi kadmiumin vuonna 1817 tutkiessaan keltaista sinkkioksidia.
Kadmium löydettiin sinkkikarbonaatin sivutuotteena: kun sinkkikarbonaattia kuumennetaan, syntyy valkoista sinkkioksidia, mutta joskus tuote oli keltaista. Friedrich Stromeyer tutki näytteitä, jolloin hän totesi aineen sisältävän uutta alkuainetta, kadmiumoksidia. Hän pystyi eristämään sen sinkkioksidista ja pelkisti sen metalliseksi kadmiumiksi. Vuonna 1817 Stromeyer nimesi alkuaineen kadmiumiksi. Nimi juontaa sinkkikarbonaatin latinankielisestä nimestä *cadmia*, joka viittaa sinkkioksidiin ja kreikkalaisen mytologian Kadmokseen. Tietämättä Stromeyerin tuloksista Karl Hermann löysi kadmiumia vuonna 1818 sinkkisulfidista epäpuhtautena.

Esiintyminen ja eristäminen
---------------------------

Kadmiumia on maankuoressa arviolta 150 ppb ja aurinkokunnassa noin 6 ppb. Tärkeitä kadmiumin mineraaleja ovat muun muassa sinkkivälke ja greenokiitti. Kadmiumia tuotetaan lähinnä sinkin louhinnan sivutuotteena, mutta myös lyijyn ja kuparin tuotannosta syntyy kadmiumia. Kadmium voidaan tislata pois metallisesta sinkistä tai saostaa sulfaattina. Yksi menetelmä on myös pelkistää se pois sinkki- ja kadmiumsulfaatti seoksesta lisäämällä liuokseen sinkkijauhetta:

Zn + Cd2+ {\displaystyle \rightleftharpoons } Zn2+ + Cd, E0 = +0,36 V
Sitä tuotetaan vuosittain noin 14 tonnia. Puhtaan kadmiumin kilohinta on noin 400 euroa.

Tärkeimmät tuottajat ovat Kanada, Japani, Belgia, Yhdysvallat, Kiina, Kazakstan ja Saksa.

Ravinnon kadmium
----------------

Ravintoperäisen kadmiumin enimmäissaantina pidetään 2,5 mikrkogrammaa/painokiloakohden viikossa. 

Ravinnosta saatava kadmium lisää riskiä sairastua vaihdevuosien jälkeiseen osteoporoosiin. Vuonna 2012 noin viidesosa yli 45-vuotiaista suomalaisnaisista sai ravinnostaan niin suuria kadmiummääriä, että se lisäsi heidän riskiään saada osteoporoottisia murtumia. Noin prosentti Suomen aikuisväestöstä sai sitä niin suuria määriä, että kadmium saattoi aiheuttaa heillä munuaisvaurion.

Ominaisuudet
------------

### Fysikaaliset ominaisuudet

Kadmiumia
Kadmium on muokattava, taipuva ja pehmeä metalli. Sen väri on valkoinen tai sinertävän valkoinen, joskin se on yleensä jauheena harmaata ilman kosteuden takia. Se on niin pehmeää, että sitä on helppo leikata tavallisella veitsellä. Se on hyvä sähköjohde. Sen sulamispiste on melko matala, noin 320 °C. Sen tiheys on 8,65 g/cm3.

### Kemialliset ominaisuudet

Kadmium on metalli, mutta sitä ei pidetä siirtymämetallina, koska sillä tai sen kationilla ei ole tyhjää d-orbitaalia. Sen ainoa hapetusaste on +II. Kadmium on elektropositiivinen metalli. Se ei reagoi veden kanssa. Kadmium liukenee helposti happoihin muodostaen Cd2+-ionin. Se ei kuitenkaan liukene emäksiin. Kun kadmiumia lämmittää hapen läsnä ollessa, syntyy kadmiumoksidia CdO.

Kadmiumin akvakompleksi hydrolysoituu heikosti vedessä:

[Cd(H2O)6]2+ {\displaystyle \rightleftharpoons } [Cd(H2O)5(OH)]+ + H+.
Hydrolyysireaktion tasapainovakio on noin 10-10.

### Yhdisteet

Kadmium muodostaa paljon erilaisia vesiliukoisia suoloja, kuten nitraatin, sulfaatin, sulfiitin, asetaatin ja perkloraatin. Hydroksidi-ioni saostaa veteen niukkaliukoisen Cd(OH)2, mutta se liukenee ylimäärään ammoniakkia muodostaen heksa-ammiini-kompleksin. Ruskeaa tai mustaa kadmiumoksidia voi muodostaa polttamalla kadmiumnitraattia tai -karbonaattia: väri riippuu siitä kuinka paljon oksidia on kuumennettu. Kadmium muodostaa myös muiden kalkogeenien kanssa yhdisteet. Kadmiumille tunnetaan kaikki halidiyhdisteet, jotka ovat kaikki veteen runsasliukoisia. Ne liukenevat myös muihin poolisiin liuottimiin kuten etanoliin, asetoniin ja THF:iin. Syanidi muodostaa kadmiumin kanssa yhdisteitä, joissa on lineaarinen silta Cd-CN-Cd. Tämä mahdollistaa poikkeuksellisten rakenteiden muodostamisen. Se voi muodostaa muun muassa timanttimaisen rakenteen, joissa jää tilaa muille atomeille.

Koska kadmiumin d-orbitaali on täynnä, se ei muodosta siirtymämetalleille tyypillisiä komplekseja hiilimonoksidin, typpioksidin tai alkeenien kanssa. Tyypillinen koordinaatioluku on 4-6. Kadmium koordintoituu helposti kalkogeenien kanssa, erityisesti RS-- (R = alkyyli) tai ArS--ryhmän kanssa. Se koordinoituu tyypillisesti rikin, seleenin tai fosforin kautta. Se muodostaa myös erilaisia ammiinikomplekseja esimerkiksi ammoniakin, etyleenidiamiinin ja muiden diamiinien kanssa. Amidikomplekseja käytetään lähtöaineena alkoksidien synteesissä. Kadmiumille tunnetaan myös oksokomplekseja muun muassa oksofosfiini- ja oksopyridiinikomplekseja.

Kadmiumin organometalliyhdisteet ovat muotoa R2Cd, jossa R on alkyyliryhmä. Ne ovat tavallisesti lineaarisia. Ne voidaan valmistaa vedettömästä kadmiumhalidista antamalla sen reagoida alkyylilitiumin kanssa.

### Isotoopit

Luonnossa tavataan kahdeksaa isotooppia, joista kuusi ovat stabiileja ja kaksi radioaktiivisia. Isotooppien massat ovat välillä 95–132. 109Cd voidaan käyttää lejeerinkien analysoinnissa.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Isotooppi | Puoliintumisaika | Hajoamistyyppi  Osuus1 |
| --- | --- | --- |
| 95Cd | 5 ms |  |
| 96Cd | 1 s | EC, β+ |
| 97Cd | 3 s | EC, β+ |
| 98Cd | 9,2 s | EC, β+ |
| 99Cd | 16 s | EC, β+ |
| 100Cd | 49,1 s | EC, β+ |
| 101Cd | 1,36 min | EC, β+ |
| 102Cd | 5,5 min | EC, β+ |
| 103Cd | 7,3 min | EC, β+ |
| 104Cd | 57,7 min | EC, β+ |
| 105Cd | 55,5 min | EC, β+ |
| 106Cd | stabiili | 1,254 % |
| 107Cd | 6,5 h | EC, β+ |
| 108Cd | stabiili | 0,892 % |
| 109Cd | 462,6 d | EC |
| 110Cd | stabiili | 12,4912 % |
| 111Cd | stabiili | 12,808 % |
| 111mCd | 48,54 min | IT |
| 112Cd | stabiili | 24,1314 % |
| 113Cd | 7,7·1015 a | β- |
| 113mCd | 14,1 a | β-, IT |
| 114Cd | stabiili | 28,7328 % |
| 115Cd | 53,46 h | β-, IT |
| 115mCd | 44,6 d | β- |
| 116Cd | stabiili | 7,4912 |
|

 |   | 

| Isotooppi | Puoliintumisaika | Hajoamistyyppi  Osuus1 |
| --- | --- | --- |
| 117Cd | 3,1·1019 a | β- |
| 117mCd | 3,36 h | β- |
| 118Cd | 50,3 min | β- |
| 119Cd | 2,69 min | β- |
| 119mCd | 2,20 min | β- |
| 120Cd | 50,80 s | β- |
| 121Cd | 13,5 s | β- |
| 121mCd | 8,3 s | β- |
| 122Cd | 5,24 s | β- |
| 123Cd | 2,10 s | β- |
| 123mCd | 1,82 s | β- |
| 124Cd | 1,25 s | β- |
| 125Cd | 0,65 s | β- |
| 125mCd | 0,57 s | β- |
| 126Cd | 0,506 s | β- |
| 127Cd | 0,37 s | β- |
| 128Cd | 0,34 s | β- |
| 129Cd | 0,27 s | β- |
| 130Cd | 0,20 s | β- |
| 131Cd | 68 ms |  |
| 132Cd | 97 ms |  |
|

1 = Osuus kaikesta luonnossa esiintyvästä kadmiumista.  Ilmoitetaan stabiileille ja erittäin pitkäikäisille isotoopeille. 
Lähde: |

Lähteet
-------

* F. Albert Cotton, Geoffrey Wilkinson, Carlos A. Murillo, Manfred Bochmann: *Advanced Inorganic Chemistry*. New York: Wiley-Interscience, 1999. ISBN 0-471-19957-5. (englanniksi)

### Viitteet

1. 1 2 3 4 5 6 7 8 9  Technical data for Cadmium periodictable.com. Viitattu 2.1.2016. (englanniksi)
2. 1 2 3 4 5 6 7 8 9 10 11  Cadmium 3rd1000.com. Viitattu 2.1.2016. (englanniksi)
3. ↑  Meija, Juris et al.: Atomic Weights of the Elements 2013 (IUPAC technical report).  *Pure and Applied Chemistry*, 2016, 88. vsk, nro 3.  IUPAC. Artikkelin verkkoversio (pdf). Viitattu 12.12.2016.  (englanniksi)
4. 1 2  Cotton & Wilkinson s. 600
5. 1 2 3 4 5 6  Marko Hamilo: Myrkyllinen kadmium matkii tarpeellista sinkkiä  29. elokuuta 2006. Helsingin Sanomat.  Arkistoitu. Viitattu 2.1.2016.
6. ↑  Euroopan parlamentin ja neuvoston direktiivi 2002/95/EY Tukes.  Arkistoitu 4.3.2016. Viitattu 3.1.2016. (englanniksi)
7. 1 2 3 4 5 6  Cadmium Element Facts chemicool.com. Viitattu 2.1.2016. (englanniksi)
8. 1 2 3 4 5  Cadmium chemistryexplained.com. Viitattu 3.1.2016. (englanniksi)
9. 1 2  Vanhoissa astioissa huikeita lyijypitoisuuksia *yle.fi*. Viitattu 18.8.2016.
10. 1 2  Hannu Komulainen ja Jouko Tuomisto: Metallit ja metalloidit: Kadmium (pdf) (s. 1073-1075) *Farmakologia ja toksikologia*. Kuopio:  Kustannus Medicina Oy. Viitattu 3.1.2016.
11. ↑  Cadmium and cadmium compounds IARC. Viitattu 3.1.2016. (englanniksi)
12. 1 2  Jouko Tuomisto ja Matti K. Paasonen: *Farmakologia*, s. 710. Helsinki: Lääketieteen Opiskelijoiden Asuntola- ja Tukisäätiö, 1978. ISBN 951-99149-8-6.
13. ↑  Cadmium (T3D0007) Toxic Exposome Database. Viitattu 3.1.2016. (englanniksi)
14. 1 2  Kadmiumin kansainvälinen kemikaalikortti Viitattu 2.1.2016
15. ↑  Riskinarviointi suomalaisten aikuisten altistumisesta elintarvikkeiden ja talousveden raskasmetalleille sekä alumiinille. Ruokaviraston tutkimuksia 2020.
16. ↑  Ruokatottumukset vaikuttavat raskasmetallien saantiin *Ruokavirasto*. Viitattu 27.10.2022.
17. 1 2  Cotton & Wilkinson s. 598
18. ↑  Cotton & Wilkinson s. 598–501
19. ↑  Cotton & Wilkinson s. 604
20. ↑  Cotton & Wilkinson s. 604–606
21. ↑  Cotton & Wilkinson s. 599
22. ↑  Cotton & Wilkinson s. 608, 611–612
23. ↑  Cotton & Wilkinson s. 617–618
24. ↑  Cd Isotopes Berkeley.  Arkistoitu 3.6.2015. Viitattu 3.1.2016. (englanniksi)
25. ↑  Cadmium (Cd) American Elements. Viitattu 3.1.2016. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kadmium**.
* Periodictable: Technical data for Cadmium (englanniksi)
* Webmineral: Cadmium Mineral Data (englanniksi)
* Mindat: The Mineralogy of Cadmium (englanniksi)
* Mindat: Cadmium (englanniksi)
* The Royal Society of Chemistry (RSC): Cadmium (englanniksi)
* PeriodicTable: Cadmium (Cd) (englanniksi)
* PubChem: Cadmium (englanniksi)
* Human Metabolome Database (HMDB): Cadmium (englanniksi)
* Food Component Database (FooDB): Cadmium (englanniksi)
* DrugBank: Cadmium (englanniksi)
* Dr. Duke's Phytochemical and Ethnobotanical Databases: Antimony (englanniksi)
* Dr. Duke's Phytochemical and Ethnobotanical Databases: Cadmium (englanniksi)